**ZAPISNIK 3. REDNE SEJE PARLAMENTA DIJAŠKE SKUPNOSTI ŠKOFIJSKE GIMNAZIJE VIPAVA V ŠOLSKEM LETU 2016/17**

Kraj in datum: ŠGV, avditorij, 22. 11. 2016, 5. šolska ura

Trajanje: 47 min

Predsedujoča: Klara Vrabec, predsednica DS

**PRISOTNOST**

Predstavniki: 1. a: Matej Kompara

1. b: Lucija Daolio, Petja Škvarča

1. c: Vid Mežek, Žan Pergar

2. a: /neopravičeno odsotni/

2. b: Aljaž Bolko, Jakob Rupnik

2. c: Jure Bužinel, Eva Brumat

3. a: Jure Ferletič, Anja Rožič

3. b: Aleks Birsa Jogan, Ian Aleksander Gratton

3. c: Sergej Praček, Blaž Urankar

4. a: Jure Kompara, Monika Gorjan

4. b: Anika Božič, Klara Vrabec

Mentorica DS: Petra Rep

Ostali prisotni: prof. Primož Erjavec

Blaž Kernel

Jožef Ferjančič, 4. a

**DNEVNI RED**

Predsedstvo DS je predlagalo naslednji dnevni red:

1. Potrditev dnevnega reda in pregled zapisnika 2. redne in 1. izredne seje
2. Refleksija razrednih pogovorov o šolskih plesih
3. Medrazredni turnir v odbojki- potrditev načrta in žreb
4. Adventna akcija (gost šolski kaplan Primož Erjavec)
5. Adventni projekt DS »Skriti prijatelj«
6. Razno

**OPIS**

**K točki 1: Potrditev dnevnega reda in pregled zapisnika 2. redne in 1. izredne seje**

Parlament je soglasno potrdil predlagani dnevni red; Klara Vrabec je obnovila zapisnik 2. redne in 1. izredne seje, na katera ni bilo pripomb.

**K točki 2: Refleksija razrednih pogovorov o šolskih plesih**

Predstavniki razredov, v katerih je že potekala diskusija na temo šolskih plesov, so predstavili svoja mnenja glede kulture obnašanja in ostalih vprašanj v zvezi s plesi, vendar ni bil podan noben predlog ukrepov zoper izpostavljene zadeve.

Predstavnika 3. c pa sta podala nekaj konkretnejših predlogov v zvezi z organizacijo plesov. Prvi med njimi je, da bi disko glasbo deloma nadomestila tudi živa glasba, ki bi jo izvajal bend, ki se bi oblikoval pred šolskim plesom. Drugi predlog pa predpostavlja, da bi bil vsak ples tematsko obarvan in bi poleg glasbe imel tudi nekaj spremljevalnega programa (npr. izbor mistra in miss ŠGV).

Odbor za šolske plese bo glede na že dane predloge oblikoval načrt šolskega plesa, ki ga bo nato predstavil na eni izmed prihodnjih sej DS.

Sklep: Predstavniki poročajte o tej točki v razredu in pri razredni uri izvedete vnovično diskusijo na temo šolskega plesa in pripravite nove predloge in povzetke za obravnavo na naslednji seji DS.

**K točki 3: Medrazredni turnir v odbojki- potrditev načrta in žreb**

Klara vrabec je predstavila načrt odbojkarskega turnirja in predstavila pravila igre:

Tekme se bodo začenjale najkasneje ob 10:05. Igra bo razdeljena na dva polčasa, v dvoboju pa zmaga tista ekipa, ki skupno zbere več točk. Turnir bo razdeljen na štiri dele, ekipe pa bodo vsakič vnovično izžrebane v posamezne skupine. V aktivni ekipi (oz. v polju) mora igrati vsaj eno dekle. Načrt bo objavljen tudi na oglasni deski DS.

Predsednik odbora za izvedbo turnirja Jožef Ferjančič je izvedel žreb skupin za prvo kolo turnirja. Izžrebane skupine so sledeče:

*1. skupina: 1. a, 2. a, 2. b, 3. a 2. skupina: 1. c, 2. c, 3. b, 4. b 3. skupina: 1. b, 3. c, 4. a*

Izdelan bo razpored tekem, razredne ekipe pa bodo o tekmi vnaprej obveščene. Če se razredna ekipa neopravičeno dvakrat ne udeleži tekme, se to smatra kot predaja in se šteje zmago nasprotne ekipe z rezultatom 25:0. Turnir se začne v petek, 25. novembra.

Sklep: Predstavniki poročajte o tej točki v razredu.

**K točki 4: Adventna akcija**

Šolski kaplan prof. Primož Erjavec je predstavil letošnjo adventno akcijo. V vsakem tednu pred božičem se bo posvečalo posameznim temam in izvajalo delavnice. Tedenska gesla so: »Čudežna luč«, »Napis upanja«, »Les, ki ozeleni« in »Zibka za dojenčka«. Vsako sredo bo ob 7:05 v šolski kapeli maša zornica. 13. decembra bo na praznik sv. Lucije vsaka oddelčna skupnost posejala božično žito, ki ga bo nato negovala do praznikov.

Pripravljeni pa bodo tudi ti. molitveniki z zgodbami in prilikami, ki jih bodo reditelji brali pri pouku namesto molitev trikrat na teden.

Sklep: Predstavniki poročajte o tej točki v razredu.

**K točki 5: Adventni projekt DS »Skriti prijatelj«**

V letošnjem šolskem letu bo na pobudo DS izveden adventni projekt »Skriti prijatelj«. Predsednica Klara Vrabec je predstavila namen in način izvedbe projekta. Ta bo potekal od ponedeljka, 28. novembra do petka, 23. decembra. V tem času pa lahko udeleženci (dijaki, profesorji in drugi zaposleni na šoli) svoje skrite prijatelje obdarujejo z drobnimi pozornostmi, lepimi mislimi, pri čemer je zaželena velika mera inovativnosti.

Sklep: Predstavniki poročajte o točki v razredu zberite imenski seznam udeležencev in se udeležite žreba.

**K točki 6: Razno**

**Miklavževanje**

Anika Božič je v imenu odbora za miklavževanje predstavila namen letošnjega dobrodelnega zbiranja denarja. Zbrani prispevki bodo namenjeni materinskima domovoma v Solkanu in Šempetru pri Gorici. Predlagan znesek na osebo pa znaša 3€.

Odbor naproša vse oddelčne skupnosti, ki videoposnetkov niso oddale do dogovorjenega datuma (21. 11.), da to storijo v najkrajšem možnem času.

**Dijaški statusi**

Veliko dijakov naše šole ima različne statuse in pogodbe, ki jim omogočajo napovedano spraševanje. Jure Bužinel je izpostavil problem, da v nekaterih oddelkih delež imetnikov statusa predstavlja polovico ali več vseh dijakov, med katerimi so nekateri ta status pridobili kljub temu, da ne izpolnjujejo kriterijev zanj.

Ga. Petra je pojasnila, da so statusi kulturnika, športnika ali prostovoljca dodeljeni dijakom, ki s potrdili izkazujejo izpolnjevanje pogojev za pridobitev statusa. Določene prilagoditve pouka ter ocenjevanja znanja pa imajo dijaki s posebnimi potrebami in z zdravstvenimi težavami.

**Dekliški pevski zbor**

Jure Ferletič je predstavil idejo o obnovitvi dekliškega pevskega zbora. Če je kdo zainteresiran, da bi prevzel vodenje zbora, naj se javi Juretu.

**Predlog dežurstva**

V škatlo dijaške skupnosti je bil oddan anonimni predlog o ukinitvi šolskih dežurstev. V diskusiji, ki je sledila, so predstavniki razredov argumentirali proti ukinitvi dežurstev, predlog pa je bil zavrnjen.

Sklep: Predstavniki poročajte o tej točki v razredu. **Blagajniki posameznih oddelčnih skupnosti naj do 5. decembra zberejo prispevke in zbrano vsoto oddajo članom odbora za miklavževanje.**

|  |  |  |
| --- | --- | --- |
| Jure Ferletič, tajnik DS | Klara Vrabec, predsednica DS | Petra Rep, mentorica DS |